American Pie 2

American Pie 2 er en amerikansk film fra 2002. Filmen, som ble skrevet av Adam Herz og David H. Steinberg, er en direkte oppfølger til suksessen American Pie.

I filmen møtes de fire vennene fra den første filmen til en ny sommer, etter sitt første år på college. Filmen ble lansert i USA 10. august 2001, og spilte inn over 145 millioner dollar i USA og 142 millioner dollar i resten av verden. American Pie 2 har også en oppfølger: American Pie 3: Bryllupet (2003).

Handling 
De fire vennene Jim Levenstein, Kevin Meyers, Chris «Oz» Ostreicher og Paul Finch er hjemme i sommerferien etter college, og deltar på Steve Stiflers fest frem til politiet dukker opp og avslutter festen på grunn av alt bråket. Kevin blir inspirert av broren sin til å leie et strandhus i nærheten av Lake Michigan, og arrangere en stor fest som en ordentlig avslutning på sommerferien før de må tilbake til skolen. Men vennene må først skaffe seg sommer-jobber, for å ha råd til å betale alle utgiftene til festen. Jim mottar en telefon fra en tidligere kjæreste Nadia, fordi hun ønsker å besøke ham.

For å få seksuell erfaring oppsøker Jim en annen ung kvinne han tidligere gikk på stevnemøter med, Michelle, som går med på å hjelpe ham. Gruppen arrangerer også en liten fest, hvor Kevin og hans tidligere kjæreste Vicky lyver ovenfor hverandre angående antall seksuelle partnere de hadde i løpet av college. Ostreicher forsøker å få telefon-sex sammen med kjæresten Heather, samtidig som hun studerer i Spania - men de blir snart avbrutt av Stifler.

Skuespillere 
 Jason Biggs som Jim Levenstein
 Chris Klein som Chris 'Oz' Ostreicher
 Thomas Ian Nicholas som Kevin Myers
 Alyson Hannigan som Michelle Flaherty
 Shannon Elizabeth som Nadia
 Tara Reid som Victoria 'Vicky' Lathum
 Eddie Kaye Thomas som Paul Finch
 Seann William Scott som Steve Stifler
 Eugene Levy som Jims far
 Natasha Lyonne som Jessica
 Mena Suvari som Heather
 Jennifer Coolidge som Jeannine Stifler  (Stiflers mor)
 Chris Owen som Chuck Sherman
 Eli Marienthal som Stiflers bror
 Casey Affleck som Tom Myers 
 Joelle Carter som Natalie
 John Cho som MILF guy #1
 Adam Brody som High School Guy.

Musikk (soundtrack) 
blink-182 – "Everytime I Look for You"
Green Day – "Scumbag"
Left Front Tire – "Bring You Down"
American Hi-Fi – "Vertigo"
Uncle Kracker – "Split This Room in Half"
3 Doors Down – "Be Like That" (edit)
Alien Ant Farm – "Good (For a Woman)"
Angela Ammons – "Always Getting over You"
Jettingham – "Cheating"
Flying Blind – "Smokescreen"
Fenix*TX – "Phoebe Cates"
The Exit – "Susan"
Sum 41 – "Fat Lip"
Lucia – "I Will"
Oleander – "Halo"

Eksterne lenker 
 
 

Sexkomedier fra USA
Ungdomsfilmer fra USA
Filmer fra 2001
Engelskspråklige filmer
Oppfølgerfilmer